b'\n_START_ARTICLE_\nI\xc5\xa1varymas\n_START_PARAGRAPH_\n\xe2\x80\x9eI\xc5\xa1varymas\xe2\x80\x9c\xc2\xa0\xe2\x80\x93 2011\xc2\xa0m. Oskaro Kor\xc5\xa1unovo Lietuvos nacionalinis dramos teatre pagal Mariaus Iva\xc5\xa1kevi\xc4\x8diaus pjes\xc4\x99 \xe2\x80\x9eI\xc5\xa1varymas: vieno obuolio kronika\xe2\x80\x9c pastatytas trij\xc5\xb3 veiksm\xc5\xb3 (5 val. 30 min.) spektaklis. Spektaklyje nagrin\xc4\x97jamos emigracijos, tautinio identiteto, susvetim\xc4\x97jimo bei savirealizacijos problemos. 2011\xc2\xa0m. spektaklio aktoriai ir k\xc5\xabr\xc4\x97jai nominuoti 9 Auksinio scenos kry\xc5\xbeiaus apdovanojimams, i\xc5\xa1 kuri\xc5\xb3 peln\xc4\x97 6._NEWLINE_Spektaklio metu scenoje savos k\xc5\xabrybos dainas atlieka Saulius Pr\xc5\xabsaitis su grupe (Laimonas Jan\xc4\x8das, K\xc4\x99stutis Pavalkis, Paulius Adom\xc4\x97nas, Sergej Makidon).\n_START_SECTION_\nSiu\xc5\xbeetas\n_START_PARAGRAPH_\nBenas, Vandalas, Egl\xc4\x97 su b\xc5\xabriu kit\xc5\xb3 lietuvi\xc5\xb3 i\xc5\xa1vyksta u\xc5\xbedarbiauti \xc4\xaf London\xc4\x85. Atvykus \xc4\xaf viet\xc4\x85 paai\xc5\xa1k\xc4\x97ja, jog naujieji imigrantai buvo apgauti, ir \xc5\xbead\xc4\x97to darbo jiems \xc4\x8dia n\xc4\x97ra. Tautie\xc4\x8di\xc5\xb3 keliai i\xc5\xa1siskiria ir \xc5\xa1ie pradeda kov\xc4\x85 u\xc5\xbe b\xc5\xabv\xc4\xaf bei savo likimo paie\xc5\xa1kas kosmopoliti\xc5\xa1kame mieste. Galiausiai lietuvi\xc5\xb3 keliai v\xc4\x97l susikerta, leisdami tautie\xc4\x8diams palyginti savo patirtis ir suprastas tiesas.'